
	ירושלים, י"ד בטבת, תשס"א
9 בינואר, 2001

הכנסת החמש-עשרה							נוסח לא מתוקן
מושב שלישי


פרוטוקול מס' 230
מישיבת ועדת הכלכלה
יום רביעי, ט"ז בכסלו התשס"א (13 בדצמבר 2000), שעה 10:50

נכחו:

חברי הוועדה:אברהם פורז-היו"ר
                        רומן ברונפמן
                        יצחק גאגולה
                        יצחק וקנין
                        נחום לנגנטל
                        מיכאל נודלמן
                        יורי שטרן


מוזמנים:         יעל אביר                                מכס
                         מיכל עקביה, עו"ד                 משרד האוצר
                         ליאורה עופרי, עו"ד               לשכה משפטית, משרד העבודה והרווחה
                         איטה ילן, עו"ד                      רשם האגודות השיתופיות
                         דוידה לחמן-מסר,עו"ד          המשנה ליועץ המשפטי לממשלה
                         מניה בוטח, עו"ד                   אגף משפטי, מינהל מקרקעי ישראל
                         אפרת שטראוס                      מנהלת אגף חקלאי, מינהל מקרקעי ישראל
                         מרק איסמעילוב, עו"ד          יועץ משפטי, הסוכנות היהודית
                         חיים צ'סלר                           הסוכנות היהודית
                         חני אבירם, עו"ד                   בנק לאומי
                         לארה חקלאי                         בנק לאומי
                         נח לוי, עו"ד                           בנק חקלאות
                         ורדה ניר                                 סקטור החקלאות בנק לאומי
                         משה סיטון                             בנק החקלאות
                         אבי עדס                                 מנהל מחלקת אשראי
                         ציפי פורן, עו"ד                      בנק הפועלים
                         נסים שטרית                          סגן מנהל מחלקת אשראי בנק הפועלים
                         שולמית ולנשטיין                   יו"ר הדירקטוריון, המנהלה להסדרים במגזר 
                                                                         החקלאי
                         חיים בהומי                            מנכ"ל המנהלה להסדרים במגזר החקלאי
                         רם נועם, עו"ד                        המנהלה להסדרים במגזר החקלאי
                         יוסף בלייר                              מרכז ארגונים חקלאיים, המרכז החקלאי
                         מנחם גרינפלד                         תנועת משקי הפועל מזרחי
                         ירון סולומון                           האיחוד החקלאי, המחלקה להתיישבות
                         יואל צימרמן                           התאחדות האיכרים
                         שלמה רייזמן                           מנכ"ל הת' האיכרים
                         ויקטור הרצברג, עו"ד             לשכת עורכי הדין
                         לירון חלף                                שירותי אשראי מסחרי
                         עמרם גולן, עו"ד                      יועץ משפטי, שירותי אשראי מסחרי
                         שמוליק דוד                             פורום קרקעות


יועצת משפטית: אתי בנדלר

מנהלת הוועדה: לאה ורון

קצרנית: יפעת שפרכר

נושא: תקנות הסדרים במגזר החקלאי המשפחתי (דרכי חלוקת החובות וייעוד התמורות ממימוש נכסים), התש"ס-1999.

















































תקנות הסדרים במגזר החקלאי המשפחתי (דרכי חלוקת
החובות וייעוד התמורות ממימוש נכסים), התש"ס-1999.


היו"ר אברהם פורז:

	רבותי, אני מחדש את הישיבה. על סדר יומנו: תקנות הסדרים במגזר החקלאי המשפחתי (דרכי חלוקת החובות וייעוד התמורות ממימוש נכסים). בישיבה הקודמת אישרנו את התקנות שהוגשו על ידי שר האוצר. לאחר שאושרו התקנות, היתה בקשה לדיון חוזר. היום תערך הצבעה אם אנחנו רוצים דיון חוזר. היו אלי מספר פניות בנושאים האלה, כאשר נאמר לי שהוורסיה הזאת היא לא הורסיה הראשונה ושלשר האוצר היתה גירסה אחרת שהוא העביר לוועדה. אני לא מספיק בקי בפרטי העניין הזה, אבל יכול להיות שיש בידי היכולת לתווך ולהגיע להסדר מוסכם. הייתי מבקש את הסכמתכם שנעשה רוויזיה ונחזור לנקודת המוצא. אני במקביל אנסה ללמוד את הסוגייה יותר לעומק עם משרד האוצר, עם אנשי הסוכנות ועם החקלאים ולבוא לפה עם הצעה שאולי תהיה מקובלת על כולם. 

יצחק וקנין:

	זה מקובל עלי. הבעיה היחידה היא שהדבר הזה נמשך ונמרח ואין שום פתרון להתיישבות. המצב הוא מצב קשה בהתיישבות. יש בעיה קשה מאוד עם זה שלא מגיעים להסדר בחלוקת החובות.

היו"ר אברהם פורז:

	אם התקופה לא תהיה יותר מחודשיים, אתה מסכים?

שולמית ולרשטיין:

	אני רק רוצה להביע התנגדות חריפה. העניין הזה נסחב שנים. חשבנו בישיבה האחרונה שסוף סוף בא לציון גואל. 

היו"ר אברהם פורז:

	הגברת ולרשטיין, את רוצה לגמור את העניין לכאן או לכאן. את זה אני מבין. אם הייתי במקומך הייתי טוען את אותה טענה, אבל מדובר פה בסדר גודל של כ-100 מיליון שקל. זה לא דבר קטן. אני מציע שתתנו בכל זאת חודשיים. אני מתחייב בפניכם שאם תוך חודשיים אני לא מצליח במאמצי הגישור או הפישור, אני אביא את זה להכרעת הוועדה לכאן או לכאן. 

חיים בהומי:

	בפעם הקודמת אמרתי שאני לא רוצה להתערב במחלוקת בין הצדדים כי אני לא צד לעניין. ישנה בעיה עם הדחיות האלה. אם היית אומר לי שאין בחירות באופק, הייתי אומר בסדר, אבל אני לא יודע מה ילד יום. בפעם האחרונה היינו גם לפני בחירות, כאשר הדיון האחרון של ועדת הכנסת היה בינואר 1998. מאז לא היה שום דיון. היו בחירות, נבחרה ממשלה חדשה, נבחר שר אוצר חדש, אבל שום דבר לא התקדם. לחצנו חודשים ונקבעה ישיבה של ועדת הכלכלה. 

נחום לנגנטל:

	אברהם, אני מציע שתקצר את התקופה.



היו"ר אברהם פורז:

	עד סוף ינואר. אני אנסה לתווך עד ה-30 בינואר. אם אני מצליח ויש משהו מוסכם, שר האוצר יגיש לפה את המוסכם. היה ומאמצי לא יצלחו, אני מתחייב אחרי ה-30 בינואר לקיים ישיבה. עכשיו אני מצביע על כך שאנחנו עושים רוויזיה. מי בעד רוויזיה?

ה צ ב ע ה
בעד – 6
נגד – 0 

הרוויזיה נתקבלה.

	הרוויזיה נתקבלה, הדיון פתוח. אני מודה לכם. 

הישיבה ננעלה בשעה 11:00
















 
                        





